**2. napirend E l ő t e r j e s z t é s**

**Mindszentkálla Község Önkormányzata Képviselő-testületének 2022. március 21-én tartandó rendkívüli ülésére**

**Tárgy:****Közérdekű célra történt felajánlás elfogadása**

**Előterjesztő:** Csombó Zoltán polgármester

**Előkészítette:** dr. Szabó Tímea, címzetes főjegyző

 Jogszabállyal nem ellentétes

 Előterjesztő dr. Szabó Tímea címzetes főjegyző

Tisztelt Képviselő-testület!

Csőkör Lajos, a Polgári Törvénykönyvről szóló 2013. évi V. törvény 6:589. § szerint egyszeri, ingyenes vagyoni szolgáltatás teljesítését vállalta közérdekű célra Mindszentkálla Község Önkormányzata, mint kedvezményezett részére. A közérdekű kötelezettségvállalás összege 8. 000. 000 Ft, csökkentve a banki utalás költségével. A felajánlásban meghatározott közérdekű cél: a Káli-medence Idősek Otthona intézmény épületének felújítása és eszközbeszerzése. A kötelezettségvállaló az ügyvéd által ellenjegyzett felajánlásban kéri az Önkormányzatot a kötelezettségvállalás befogadására azzal, hogy vállalja a megjelölt közérdekű cél megvalósítását öt éven belüli határidővel.

Fentiekre tekintettel kérem a Tisztelt Képviselő-testületet, hogy az előterjesztést megvitatni szíveskedjen.

**Határozati javaslat:**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2022. (…) HATÁROZATA**

***Közérdekű célra történt felajánlás elfogadásáról***

Mindszentkálla Község Önkormányzata Képviselő-testülete Csőkör Lajos közérdekű célra történt 8. 000. 000 Ft a banki utalás költségével csökkentve összegű felajánlását

a) elfogadja, és vállalja, hogy az összeget öt éven belül a felajánlásban meghatározott közérdekű célra - Káli-medence Idősek Otthona intézmény épületének felújítása és eszközbeszerzése – fordítja. A Képviselő-testület az írásban történt felajánlás 5. pontjában foglaltakra kinyilvánítja, hogy a közérdekű cél megvalósítását a felajánlott összeg által lehetővé tett mértékben biztosítja.

A Képviselő-testület felkéri a polgármestert, hogy a döntésről a kötelezettségvállalót tájékoztassa, és a pénzösszeg átvételével kapcsolatos intézkedéseket tegye meg.

A Képviselő-testület a felajánlott összeg a közérdekű célnak megfelelő pontos felhasználásáról a későbbiekben hoz döntést.

Felelős: Csombó Zoltán, polgármester

Határidő: haladéktalanul

b) nem fogadja el.

A Képviselő-testület felkéri a polgármestert, hogy a döntésről a kötelezettségvállalót tájékoztassa

Felelős: Csombó Zoltán, polgármester

Határidő: haladéktalanul